प्रभु यीशु के जन्म की लोगों ने मनाईं खुशियां
मेरा यीशु जन्मा...प्यारा यीशु जन्मा...जैसे कैरोल गीतों से शुक्रवार की सुबह गिरजाघर और मसीही परिवारों के घर गूंजते रहे। चर्च में प्रभु यीशु के नाम के जयकारे लगे। मसीही समाज के लोगों ने क्रिसमस पर प्रभु यीशु के जन्म की खुशियां मनाते हुए एक-दूसरे को गले लगकर बधाई दी। यीशु के जन्मदिन पर पवित्र मिस्सा देकर आराधना की गई और दिनभर बधाइयों का सिलसिला चलता रहा।
खुशियों में झूमते लोग गा रहे थे...जन्मा ओ जन्मा....जग में मरियम का लाल जन्मा....हम चरवाहे नाचे झूम...ऐसी ही प्रार्थनाओं के साथ प्रभु यीशु का जन्मोत्सव सेंट पीटर्स चर्च में मनाया गया।
प्रभु यीशु के आगमन को तैयार गिरजाघरों में शुक्रवार को विभिन्न कार्यक्रमों का आयोजन हुआ। गिरिजाघर में क्रिसमस धूमधाम से मनाया गया। पवित्र मिस्सा देते हुए प्रभु यीशु की आराधना की गई। चर्च में झांकियों का आयोजन हुआ। प्रार्थना के साथ विविध सांस्कृतिक कार्यक्रम व नाटकों का आयोजन किया गया। गिरजाघरों में सांता क्लॉज ने बच्चों को टॉफियों के साथ उपहार बांटे। पास्टर ने चर्च में बाइबिल से प्रभु के जन्म का प्रसंग और संदेश सुनाया।
चर्च के सदस्यों व छात्र-छात्राओं की ओर से सांस्कृतिक कार्यक्रम व नाटकों का मंचन कर प्रभु यीशु के जीवन प्रसंग दिखाए। कार्यक्रम की शुरूआत प्रार्थना से हुई।
विधायक डा विमल चोपड़ा, नपाध्यक्ष पवन पटेल ने चर्च पहुंचकर बधाई दी।
क्रिसमस पर जमकर हुई खरीदारी
क्रिसमस ट्री सजाने के लिए बाजारों में सजावटी सामानों की जमकर खरीददारी हुई। बच्चों-युवतियों के साथ महिलाओं ने सेंटा टेडी, स्टार्स, स्पार्क लिंग बॉल्स समेत तमाम सजावटी सामानों की खरीददारी की। बच्चों की पहली पसंद मास्ट विद सांता कैप थी। सेंट पीटर्स चर्च में मसीही समाज को को बधाई देने विधायक डाॅ. विमल चोपड़ा और एसपी नेहा चंपावत भी पहुंची। उन्होंने समाज के लोगों को बधाई देते हुए आपसी प्रेम भावना बनाए रखने की अपील की। नपाध्यक्ष पवन पटेल ने भी समाज के लोगों को बधाई दी।
बड़े िदन की दी बधाई
महासमुंद| क्रिसमस के अवसर पर विधायक डा विमल चोपड़ा, नपाध्यक्ष पवन पटेल, सभापति देवीचंद राठी, पार्षद शोभा शर्मा, महेंद्र सिका ने चर्च पहुंच कर क्रिसमस की बधाई दी।
hin_Deva hin_Deva hin_Deva hin_Deva hin_Deva mai_Deva mag_Deva hin_Deva hin_Deva bho_Deva